[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Laupa\u0308eval peeti Tallinnas karikavo\u0303istlustel tuliseid ta\u0308navatantsulahinguid"}, {"text_idx": "#000004", "text": "Laupa\u0308eval, 15. oktoobril peeti Tallinnas Eesti Ta\u0308navatantsijate Liidu neljas karikaetapp pu\u0308stistes ta\u0308navatantsudes ja teine karikaetapp breiktantsus, kus selgusid u\u0308le saja osaleja seast parimad kokku ku\u0308mnes kategoorias."}, {"text_idx": "#000005", "text": "Eestlastele pakkusid konkurentsi vo\u0303istlejad la\u0308hiriikidest ning tasava\u0308giseid jo\u0303ukatsumisi jagus finaalideni va\u0308lja. Esmakordselt oli vaatama kogunenud rekordarv publikut."}, {"text_idx": "#000006", "text": "Laupa\u0308evane vo\u0303istlus sai hoo sisse breiktantsu kategooriatega, kus osalesid nii lapsed, juuniorid kui ka ta\u0308iskasvanud. Z\u030cu\u0308rii liikmed B-Boy Narek (LV), B-Boy Mihanizm (RUS) ja B-Boy Tipsi valisid ta\u0308iskasvanute kategoorias Breaking Open vo\u0303itjaks B-girl Melani Va\u0308itsa, kes sai vo\u0303idu ka ta\u0308iskasvanute B-girl 1v1 kategoorias. Kahekordse tiitliga pa\u0308rjatud Va\u0308its oli kohtunike otsusest u\u0308llatunud ning va\u0308ga o\u0303nnelik. Juuniorite vanusekategooria vo\u0303itis B-Boy Marvin ning noorimate vanusegrupi B-Boy Mironman."}, {"text_idx": "#000007", "text": "Seeja\u0308rel algasid vo\u0303istlused teistes ta\u0308navatantsustiilides, kuhu olid osalema tulnud tantsijad nii Leedust, Soomest kui La\u0308tist. Z\u030cu\u0308rii moodustasid Eesti poolelt Anastassia Tukova aka Nasty ja Alexander Makarov aka Wave ning Leedust oli esmakordselt kohtunikuks tulnud Jurgis Binkauskas aka Jimmi Saito. Viimane kiitis Eesti vo\u0303istlust rohkete emotsioonidega. \"Mul oli nii suur ro\u0303o\u0303m siin olla ja na\u0308ha palju tantsijaid, kellest isegi midagi ei teadnud. Vo\u0303istlus oli huvitav ja ka natuke pingeline. Tore oli na\u0308ha, et Balti riikide ta\u0308navatantsijad u\u0308hendasid jo\u0303ud ja loodetavasti juhtub seda tulevikus rohkemgi,\" u\u0308tles Saito, kelle so\u0303nul Baltikumi ta\u0308navatantsu kommuun praegu piisavalt kokku ei hoia."}, {"text_idx": "#000008", "text": "Hip-Hop, Locking ja Popping kategooriates vo\u0303tsid vo\u0303idu Leedu esindajad ning House'i ja Hip-Hop Juniori Eesti tantsijad. Pa\u0308eva viimane kategooria oli Krump, mida hindas Eestis selle tantsustiili eestvedaja Mari Venski. \"Krump vo\u0303istlused annavad noortele vo\u0303imaluse ennast arendada ja seda stiili populariseerida. Ainult nii saabki see haruldane stiil suuremaks kasvada,\" kinnitas Venski."}, {"text_idx": "#000009", "text": "Kuna aasta hakkab peagi la\u0308bi saama, ma\u0308ngis see karikaetapp palju rolli, sest nende tulemuste po\u0303hjal ta\u0308ieneb pidevalt Eesti Ta\u0308navatantsijate Liidu edetabel ning aasta lo\u0303puks selgub karikavo\u0303itja. \"Breiktantsus on selge suurem eesma\u0308rk luua Eestile u\u0308ks ja ainus ametlik koondis, kes saaks esindada riiki suurvo\u0303istlustel, sealhulgas kunagi ka olu\u0308mpial. Ootame kindlasti ka edaspidi veel aktiivsemalt erinevate Eesti piirkondades viljelevate breiktantsijate osavo\u0303ttu,\" selgitas Eesti Ta\u0308navatantsijate Liidu juhatuse liige Lenel Karu."}, {"text_idx": "#000017", "text": "Lisell Ja\u0308a\u0308tma: suudan ko\u0303ikide maailma tippudega konkureerida"}, {"text_idx": "#000019", "text": "Kalev/Cramo jo\u0303udis esmakordselt eurosarjas veerandfinaali"}, {"text_idx": "#000027", "text": "\"Spordipu\u0308hapa\u0308ev\" uuris Eestis paberkujul ilmuvaid spordiajakirju"}, {"text_idx": "#000028", "text": "Risto Lepp: taanlased olid ha\u0308das, aga paar jokkerit to\u0303id ma\u0308ngu lo\u0303puks a\u0308ra"}, {"text_idx": "#000033", "text": "Uibo sai kodusel vo\u0303istlusel teise koha, norralaselt vo\u0303imas isiklik rekord"}, {"text_idx": "#000037", "text": "Bassino tuli u\u0308lisuurslaalomis Shiffrini ees maailmameistriks"}, {"text_idx": "#000044", "text": "Saksa peatreener: ootan ha\u0308id vo\u0303istlusi sujuva korraldusega"}, {"text_idx": "#000046", "text": "Mihkelsi meeskonnakaaslane vo\u0303itis Valencia velotuuri viimase etapi, eestlane so\u0303itis barja\u0308a\u0308ridesse"}, {"text_idx": "#000047", "text": "Meesjuunioride epeekoondis pa\u0308a\u0308ses MK-etapil pjedestaalile"}]